**[Сключване и съдържание на трудов договор за надомна работа](http://blog.apis.bg/2012/06/sklyuchvane-i-sa-da-rzhanie-na-trudov-dogovor-za-nadomna-rabota/" \o "Постоянна връзка с Сключване и съдържание на трудов договор за надомна работа)**

Трудовият договор за надомна работа се сключва при условията и по реда на [**раздел I “Трудов договор” от Глава пета на КТ**](http://web.apis.bg/p.php?i=491209#b)**.** Това означава, че трудовият договор за надомна работа има всички основни белези и характеристики на трудов договор **[(чл. 107в, ал. 1 от КТ).](http://web.apis.bg/p.php?i=491209" \l "b)**

Трудовият договор за надомна работа следва да се сключва между работника или служителя и работодателя в писмена форма преди започване на изпълнението на трудовите задължения. Работодателят следва да го регистрира в НАП в определения за това тридневен срок (**[чл. 62, ал. 3 от КТ](http://web.apis.bg/p.php?i=491209" \l "b) и** [**Наредба № 5**](http://web.apis.bg/p.php?i=23290#b)**),** да връчи екземпляри от договора и от уведомлението, заверено от НАП, на работника или служителя преди постъпването му на работа и т. н. В договора следва да се определя начина на формиране и изплащане, както и размера на трудовото възнаграждение, размера на платения годишен отпуск, еднакъв срок на предизвестие за двете страни при прекратяването му и т. н.

**Особености**

Основната особеност на този вид трудов договор, която го отличава  
от останалите трудови договори, е мястото, където се престира трудът -  
работникът или служителят – надомник определя къде ще бъде неговото  
работно място. При всички останали трудови договори работното място е  
помещение, цех, стая, нахождение на машина, съоръжение или друго подобно  
териториално определено място в предприятието, където работникът или  
служителят по указание на работодателя полага труда си в изпълнение на  
задълженията по трудовото правоотношение. Тоест работодателят определя  
къде ще се престира трудът.

При извършване на надомна работа работното място е домът на  
работника или служителя или друго помещение по негов избор извън  
предприятието ([**§ 1, т. 4 от Допълнителните разпоредби на КТ**](http://web.apis.bg/p.php?i=491209#b)**).**Тази особеност на трудовия договор за надомна работа налага в него  
изрично да се се определи местонахождението на работното място **([чл. 107в,  
ал. 2, т. 1 от КТ](http://web.apis.bg/p.php?i=491209" \l "b)).**

Поради това, че трудът не се полага в предприятието под прякото  
ръководство и контрол на работодателя, в трудовия договор за надомна  
работа следва да се уговорят и конкретизират изрично и няколко други  
основни елементи от съдържанието на трудовото правоотношение. Това са:  
- редът за възлагане и отчитане на работата **([чл. 107в, ал. 2, т. 3 от КТ](http://web.apis.bg/p.php?i=491209" \l "b));  
-** начинът за снабдяване с материали и предаване на готовата  
продукция **([чл. 107в, ал. 2, т. 4 от КТ](http://web.apis.bg/p.php?i=491209" \l "b));**

**- консумативните разходи за работното място и заплащането им (**[**чл.107в, ал. 2, т. 5 от КТ**](http://web.apis.bg/p.php?i=491209#b)**);**

**- трудовото възнаграждение в съответствие с прилаганите системи на  
заплащане ([чл. 107в, ал. 2, т. 2 от КТ](http://web.apis.bg/p.php?i=491209" \l "b)).**

Предвид богатството на житейски ситуации законът предвижда в този  
тип трудов договор да може да се договарят и други условия, свързани със  
специфичните изисквания за извършване на надомната работа (**[чл. 107в, ал.2, т. 6 от КТ](http://web.apis.bg/p.php?i=491209" \l "b)).**

**Специфични задължения на работодателя**

Законът предвижда някои изрични специфични задължения на  
работодателя за осигуряване на условия за надомната работа.

Така работодателят е длъжен да осигури на работника или служителя,  
извършващ надомна работа:  
- условия за изпълнение на работата, която е определена при  
възникване на трудовото правоотношение (**[чл. 107г, т. 1 от КТ](http://web.apis.bg/p.php?i=491209" \l "b));  
-** заплащане и равно третиране, каквито е осигурил на работниците и  
служителите, които работят в предприятието **([чл. 107г, т. 2 от КТ](http://web.apis.bg/p.php?i=491209" \l "b));  
-** здравословни и безопасни условия на труд **([чл. 107г, т. 3 от КТ](http://web.apis.bg/p.php?i=491209" \l "b));  
-** квалификация, преквалификация и обучение **([чл. 107г, т. 4 от КТ](http://web.apis.bg/p.php?i=491209" \l "b));  
- социално и здравно осигуряване при условия и по ред, определени  
в закон ([чл. 107г, т. 5 от КТ](http://web.apis.bg/p.php?i=491209" \l "b));**

На следващо място работодателят е длъжен да осигури на надомните  
работници възможност за синдикално сдружаване, участие в общото събрание  
на работниците и служителите в предприятието, информиране и консултиране  
и присъединяване към колективен трудов договор в предприятието **([чл. 107г,  
т. 6 от КТ](http://web.apis.bg/p.php?i=491209" \l "b)); както и социално-битово и културно обслужване ([чл. 107г, т. 7 от  
КТ](http://web.apis.bg/p.php?i=491209" \l "b)).**

**Задължения на работниците и служителите при изпълнение на  
надомната работа**

При изпълнение на надомната работа, за която се е уговорил,  
работникът или служителят е длъжен:  
- да спазва правилата за здравословни и безопасни условия на труд **([чл. 107д, т. 1 от КТ](http://web.apis.bg/p.php?i=491209" \l "b));**

**- да осигурява достъп на работодателя и контролните органи до  
помещението, където е работното място, за проверка ([чл. 107д, т. 2 от КТ](http://web.apis.bg/p.php?i=491209" \l "b));**

Забележка: Това задължение на работника или служителя  
кореспондира с правата на работодателя и контролните органи на  
Инспекцията по труда да упражняват ръководство и контрол относно  
изпълнението на трудовите функции и спазване на трудова дисциплина,  
трудова хигиена, както и здравословни и безопасни условия и труд.  
- да не извършва дейности или действия, които създават безпокойство  
за другите собственици и обитатели, по-голямо от обичайното, съгласно  
Закона за управление на етажната собственост, когато работното място е в  
жилищна сграда или е в близост до такава **([чл. 107д, т. 3 от КТ](http://web.apis.bg/p.php?i=491209" \l "b)).**

**Специфични правила за работно време и почивки при надомната**  
**работа**

Работниците или служителите, които извършват надомна работа, сами  
определят началото, края и разпределението на работното време в рамките  
на законоустановената му продължителност (**[чл. 107е, ал. 1 от КТ](http://web.apis.bg/p.php?i=491209" \l "b)).**

Работниците и служителите, които извършват надомна работа, сами  
определят периодите на почивка в работния ден, междудневната и  
седмичната почивка **([чл. 107е, ал. 2 от КТ](http://web.apis.bg/p.php?i=491209" \l "b)).**

Работникът или служителят писмено уведомява работодателя за  
обстоятелствата относно началото, края и разпределението на работното  
време, както и за периодите на почивка в работния ден, междудневната и  
седмичната почивка, които сам си е определил, в 7-дневен срок от  
сключването на трудовия договор **([чл. 107е, ал. 4 от КТ](http://web.apis.bg/p.php?i=491209" \l "b)).**

Законът въвежда две задължителни ограничения по отношение  
договарянето на работното време относно надомните работници с оглед  
закрилата на техните трудови права. За работниците и служителите,  
изпълняващи надомна работа, не може да се установява ненормиран работен  
ден и полагане на извънреден труд **([чл. 107е, ал. 3 от КТ](http://web.apis.bg/p.php?i=491209" \l "b)).**

За въпросите, които не са уредени по специалните правила за  
надомна работа, се прилагат общите разпоредби на трудовото  
законодателство **([чл. 107ж от КТ](http://web.apis.bg/p.php?i=491209" \l "b)).**

Това означава, че надомните работници и служители имат всички  
трудови права и задължения, предвидени в трудовото законодателство и  
вътрешните актове на работодателя, както останалите работници и служители,  
стига да не се нарушават особените изисквания за полагане на надомен труд,  
посочени в процедурата.